14/09/2017 | Administración LocalMunicipal
Lousame
Publicación das Bases para a contratación laboral temporal, modalidade interinidade, dunha traballadora ou traballador para completar a xornada reducida da técnica en xestión cultural do Concello

Dona María Teresa Villaverde Pais, Alcaldesa do Concello de Lousame, en uso das facultades conferidas pola normativa de Réxime Local. Visto o expediente que se segue para a selección para a contratación laboral temporal (modalidade interinidade) dun/dunha traballador/a para completar a xornada reducida da técnico en xestión cultural (MDSB), para as áreas de cultura mediante concurso–oposición. Vistos os correspondentes informes asinados polos servizos xurídicos e económicos do Concello de Lousame, en uso das atribucións conferidas polo artigo 21.1 g) da Lei 7/1985, de 2 de abril, reguladora das Bases de Réxime Local. Vista a R. P.24568/2017 pola que se aproba a concesión definitiva de subvencións correspondentes ao programa FO206 (BOP núm.149 de 08/08/2017) PRIMEIRO.- Aprobar as bases reguladoras que rexerán o proceso selectivo para a contratación laboral temporal (modalidade interinidade) dun/dunha traballador/a para completar a xornada reducida da técnico en xestión cultural (MDSB), para as áreas de cultura mediante concurso–oposición. O texto das bases é o transcrito como Anexo desta Resolución. SEGUNDO.- Convocar o proceso selectivo do/a traballador/a citado nestas bases mediante a publicación destas bases no Boletín Oficial da Provincia e no taboleiro de anuncios do Concello. O prazo de presentación de instancias é de 20 días naturais a partir do día seguinte ao da publicación do anuncio de convocatoria e bases no Boletín Oficial da Provincia. É obxecto desta convocatoria a contratación laboral temporal (modalidade interinidade), a través do sistema selectivo de concurso-oposición, dun posto de técnico en xestión cultural para complementar a xornada reducida da técnico de xestión cultural (MDSB), debido á súa redución de xornada de traballo, todo isto de conformidade co disposto no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, na Lei 2/2015, do 29 de abril, do emprego público de Galicia, no Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, e demais disposicións de pertinente aplicación. Esta contratación laboral temporal, modalidade interinidade, está directamente vinculada a completar a xornada reducida da técnico de xestión cultural, dona M. D. S. B, que actualmente é do 0,01%. Polo tanto: – No caso de que varíe en diminución a porcentaxe da xornada reducida de dona M. D. S. B, o contrato laboral temporal de interinidade sería adaptado até completar a xornada completa. – No caso de que por calquera circunstancia, dona CLARISSA MARIA LAUREANA FIEVET EUGENIA deixara de ser empregada pública do Concello de Lousame, finalizaría o contrato laboral temporal, modalidade interinidade, celebrado para completar a súa xornada reducida. O contrato formalizarase baixo a modalidade de contrato laboral temporal, modalidade interinidade, para completar a xornada reducida da Técnico en Xestión Cultural (MDSB), segundo o disposto no artigo 15.1. c do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores e artigos 4 e 8 do Real Decreto 2720/1998, do 18 de decembro, ditado en desenvolvemento do Estatuto dos Traballadores. A xornada parcial (que actualmente será o 99,9% da xornada completa) prestarase en horario que se distribuirá segundo as necesidades e organización do servizo, de xeito ordinario de luns a domingo, cos descansos que regulamentariamente lle correspondan. As retribucións que corresponden ao posto de traballo, por todos os conceptos salariais, son as que figuran no orzamento municipal vixente, coas actualizacións que procedan para as seguintes anualidades, na aplicación da Leis Xeral de Orzamentos do Estado. As funcións propias da praza obxecto desta convocatoria son as previstas nas bases reguladoras do programa de subvencións a concellos e entidades locais para contratar persoal técnico en xestión cultural e/ou animación sociocultural, ano 2017 (BOP núm.28 de 9/02/2017), isto é: O deseño, a organización e a xestión técnica dos proxectos e programas culturais municipais. Así mesmo será responsable das tarefa administrativas e de xestión para dar cobertura á organización e desenvolvemento desta. É a persoa que xestiona os programas culturais dos espazos e equipamentos e planifica as políticas culturais nos campos do apoio á creación cultural, os programas socioculturais, o acceso á oferta cultural e a creación e fidelización de públicos. Prepara e controla as axudas e subvencións, propón e elabora as propostas culturais, aplica e xestiona o orzamento asinado, programa e calendariza os programas e coordina e dirixe as actividades dos espazos. A duración do contrato de interinidade para complementar a xornada reducida é a do tempo que dure a redución de xornada da traballadora con dereito á reserva do seu posto. O contrato extinguirase pola efectiva reincorporación do traballador a súa xornada completa ou pola extinción definitiva do seu contrato. A extinción do contrato laboral producirase, ademais de polo exposto no apartado anterior, polas causas previstas no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público e no Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, ou por calquera outra causa de perda de relación de servizo previstas na normativa de aplicación aos empregados públicos. Para ser admitidos no proceso selectivo os aspirantes deberán posuír na data de finalización do prazo de presentación de solicitudes e manter até o momento da formalización do contrato de traballo os seguintes requisitos: a) Nacionalidade: Ter a nacionalidade española, sen prexuízo do disposto no artigo 57 do Real Decreto Lexislativo 5/2015, de 30 de outubro polo que se aproba o Texto Refundido do Estatuto Básico do Empregado Público (EBEP), para os nacionais doutros Estados. Así, segundo o artigo citado: - Os nacionais dos Estados membros da Unión Europea poderán acceder, como persoal funcionario en igualdade de condicións que os españois aos empregos públicos, con excepción de aqueles que directa ou indirectamente impliquen unha participación no exercicio do poder público ou nas funcións que teñen por obxecto a salvagarda dos intereses do Estado ou das Administracións Públicas (art.57.1) - As previsións do apartado anterior serán de aplicación, calquera que sexa a súa nacionalidade, ao cónxuxe dos españois e dos nacionais doutros Estados membros da Unión Europea, sempre que non estean separados de dereito e aos seus descendentes e ao do seu cónxuxe sempre que non estean separados de dereito, sexan menores de vinte e un anos ou maiores de dita idade dependentes. - O acceso o emprego público como persoal funcionario, estenderase igualmente ás persoas incluídas no ámbito de aplicación dos Tratados Internacionais celebrados pola Unión Europea e ratificados por España nos que sexa de aplicación a libre circulación de traballadores, nos termos establecidos no apartado 1 deste artigo. - Os estranxeiros aos que se refiren os apartados anteriores, así como os estranxeiros con residencia legal en España poderán acceder ás Administracións Públicas, como persoal laboral, en igualdade de condicións que os españois. b) Idade: Ter cumpridos 16 anos de idade e non exceder da idade máxima de xubilación forzosa. c) Capacidade funcional: Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas que son obxecto do presente contrato. Non padecer enfermidade ou defecto físico ou psíquico que impida o desempeño das funcións propias do posto de traballo para o que se opta. A estes efectos, establécese a igualdade de condicións das persoas con discapacidade cos demais aspirantes, non podendo fixarse con carácter xeral limitacións físicas ou psíquicas senón nos casos en que sexan incompatibles co normal desempeño do traballo correspondente, adoptándose polo Tribunal Cualificador medidas e medios para a realización das probas, de forma que gocen de igualdade de oportunidades cos demais participantes. A condición de discapacidade e a súa compatibilidade acreditarase con certificación expedida polo organismo competente. d) Habilitación: Non ter sido despedido mediante expediente disciplinario de ningunha Administración pública ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. Idéntico requisito seralles esixido aos nacionais doutros Estados, no seu caso. e) Compatibilidade: Non estar incurso en causas de incompatibilidade de conformidade co establecido na Lei 53/1984 de 26 de decembro, de incompatibilidades do persoal ao servizo das Administracións Públicas. f) Titulación: Estar en posesión, ou en condicións de obter á data de finalización do prazo de presentación de solicitudes, de titulación universitaria relacionada co ámbito cultural ou social (Humanidades, Socioloxía, Historia, Belas Artes, Pedagoxía, Filoloxía ou equivalentes en calquera rama/especialidade de Artes e Humanidades (a relación figura como anexo ás presentes Bases). Estar en posesión, ou en condicións de obter á data de finalización do prazo de presentación de solicitudes, de formación específica superior en xestión cultural; mestrados ou posgraos universitarios relacionados coa xestión cultural, curso universitario de experto/a en xestión cultural. No caso de titulacións obtidas no estranxeiro deberase estar en posesión, á data de finalización do prazo de presentación de solicitudes, da credencial que acredite a súa homologación ou convalidación no seu caso, expedida polo organismo competente. g) Segundo o artigo 51 da Lei 2/2015, de 29 de abril, do emprego público de Galicia, para darlle cumprimento á normalización do idioma galego na administración pública, incluirase un exame de galego, agás para aqueles aspirantes que acrediten o coñecemento da lingua galega conforme a normativa vixente, mediante a presentación do certificado Celga 4 ou título equivalente ou superior. (Requisito que deberá acreditar coa presentación da copia do mesmo). Se a persoa proposta para a contratación non cumpre este requisito, terá que superar unha proba escrita de coñecemento do nivel de Galego esixido. h) Posuír, como mínimo, o carné de conducir tipo B1 en plena vixencia e sen ningún tipo de limitación á data de finalización do prazo de presentación de solicitudes. i) Non incorrer en causa de incompatibilidade ou de incapacidade, conforme á normativa vixente. Todos os requisitos esixidos nesta Base deberanse cumprir polos aspirantes na data en que remate o prazo de presentación de instancias, e mantelos ata o momento da formalización dos contratos. As solicitudes para tomar parte neste proceso selectivo faranse mediante instancia dirixida á señora alcaldesa, en modelo que se engade como ANEXO I, na que se fará constar que se reúnen todos e cada un dos requisitos establecidos na base 3ª desta convocatoria. Os aspirantes con algunha discapacidade terán que indicalo na solicitude, acompañada da correspondente documentación acreditativa da mesma. Así mesmo, terán que solicitar as posibles adaptacións de tempo e medios para a realización dos exercicios nos que esta adaptación sexa necesaria. As solicitudes presentaranse no Rexistro Xeral do Concello (de luns a venres de 9:30 a 13:30 horas) durante o prazo de VINTE (20) DÍAS NATURAIS, que se iniciará o día seguinte ao da publicación do anuncio da convocatoria no Boletín Oficial da Provincia da Coruña. Tamén se poderán presentar na forma que determina o artigo 16.4 da Lei 39/2015, do 1 de outubro, do Procedemento Administrativo Común das Administracións Públicas; neste caso, os/as aspirantes deberán comunicalo ao Concello mediante telefax ou correo electrónico durante o mesmo prazo que o de presentación de instancias (número de fax do Concello: 981 821 865; ou ben mediante correo electrónico enviando un e-mail á dirección: arturo. barreiro@lousame. es), co fin de que, rematado o prazo de presentación de instancias, sen telas recibido, se pospoña a elaboración da relación de admitidos/as e excluídos/as provisional ata recibir a documentación remitida polo/a aspirante. Se conforme a ese precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro Xeral será a que se teña en conta a todos os efectos. Así mesmo procederase á súa publicación no Taboleiro de Edictos e a título informativo e complementario, na páxina web do concello de Lousame. A non presentación da solicitude en tempo e forma suporá a exclusión do/a aspirante. Xunto coa solicitude para tomar parte neste proceso selectivo os/as aspirantes deberán achegar, inescusablemente, a seguinte documentación: a) Fotocopia compulsada do DNI ou documento identificativo. b) Fotocopia compulsada da documentación esixida na base anterior. c) Declaración xurada, acreditativa de non padecer enfermidade ou minusvalía que impida exercer a función propia a desenvolver. d) Relación de méritos que aleguen os aspirantes para a súa avaliación na fase de concurso, que se acompañará da documentación acreditativa daqueles (cursos formativos e informe de vida laboral expedido pola Administración da Seguridade Social, que se acompañará de certificado de empresa ou fotocopia dos contratos, onde se especifique a categoría profesional e o tempo traballado). e) Acreditación da posesión do carne de conducir tipo B en vigor. f) Fotocopia do CELGA 4 ou título equivalente ou superior. Se a persoa proposta para a contratación non cumpre este requisito, terá que superar unha proba escrita de coñecemento do nivel de Galego esixido. g) Méritos: En ningún caso serán valorados aqueles méritos que non fosen alegados e xustificados debidamente no momento de finalizar o prazo de presentación de instancias, nin aqueles documentos que non conteñan os datos que segundo as presentes bases sexan necesarios para valorar os méritos a que se refiren. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados pola correspondente oficina diplomática española ou organismo competente. Coa presentación da instancia para tomar parte no proceso selectivo entenderase que os/as interesados/as aceptan e acatan todas e cada unha das bases desta convocatoria. Os aspirantes que non posúan a nacionalidade española e sexan nacionais dun Estado membro da Unión Europea, con dereito a participar nalgún proceso selectivo, deberán presentar unha fotocopia do Pasaporte ou documento que acredite a súa identidade e nacionalidade. De ser o caso, tamén presentaran os documentos que confirmen o vínculo de parentesco e o feito de vivir a expensas ou estar a cargo dunha persoa nacional doutro Estado co que teña o dito vínculo. Así mesmo, deberán achegar unha declaración xurada ou promesa da dita persoa de que non está separado de dereito do seu cónxuxe e, de ser o caso, do feito de que o aspirante vive ás súas expensas ou de que está ó seu cargo. Os demais aspirantes estranxeiros, xunto coa fotocopia do seu Pasaporte en vigor, deberán acompañar copia do documento que acredite que están habilitados a residir e a poder acceder sen limitación ó mercado laboral en España. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das Bases desta convocatoria. A convocatoria correspondente ás presentes bases, efectuarase a través da publicación no Boletín Oficial da Provincia e no taboleiro de anuncios do Concello. As demais comunicacións que deban efectuarse, así como as relativas a resolucións ou actos do Tribunal faranse públicas a través do taboleiro de anuncios. A presentación de instancias farase a través do rexistro municipal, ou a través de calquera dos xeitos admitidos na lexislación xeral de procedemento administrativo, tal e como se especifica na base 4ª desta convocatoria. Coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos persoais contados nas solicitudes serán de carácter interno e uso restrinxido. Unha vez rematado o prazo de presentación de instancias, a Alcaldía ditará Resolución no prazo máximo dun mes, declarando aprobada a lista provisional de aspirantes admitidos e excluídos, con indicación, se é o caso, das causas de exclusión. Na lista deberán constar, en todo caso, os apelidos, nome e número de documento nacional de identidade. Esta resolución publicarase no taboleiro de anuncios do Concello e será determinante para os efectos de posibles impugnacións e recursos, de conformidade co previsto na lei. Os aspirantes excluídos dispoñen dun prazo de tres días hábiles contado desde o seguinte ó da publicación da antedita resolución, para presentar as reclamacións oportunas ou emendas de defectos, nos termos do artigo 68 da Lei 39/2015, de Procedemento Administrativo Común das Administracións Públicas. A presentación de reclamacións, no seu caso, non suspenderá o proceso selectivo, salvo que así o acorde a Alcaldía. Posteriormente, a alcaldesa declarará aprobada a lista definitiva de admitidos e excluídos, que se publicará no taboleiro de anuncios do Concello. Na mesma resolución a alcaldesa determinará o lugar, data e hora do comezo do proceso selectivo, así como a composición do Tribunal Cualificador. De non existir aspirantes excluídos/as, o Alcalde elevará a definitiva a listaxe provisional na mesma resolución de aprobación. A inclusión dos aspirantes nas listas de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados para a súa contratación, requisitos que se deberán acreditar segundo o establecido na Base 10ª. Os membros do Tribunal Cualificador do proceso selectivo serán designados pola alcaldesa segundo o disposto no artigo 60 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público e no artigo 59 da Lei 2/2015 do 29 de abril, do emprego público de Galicia e en atención ó principio de imparcialidade e profesionalidade dos seus membros. Estará constituído por cinco persoas titulares e cinco suplentes, presidente/a, tres vogais e secretario/a. Os membros do Tribunal Cualificador deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. Deberá tenderse na súa composición, á paridade entre home e muller. Non poderán formar parte do Tribunal o persoal de elección ou de designación política, o persoal interino ou o persoal laboral temporal e o persoal eventual, nin tampouco as persoas que nos cinco anos anteriores á publicación da convocatoria realizasen tarefas de preparación de aspirantes a probas selectivas ou colaborasen durante ese período con centros de preparación de opositores. A pertenza ao mesmo será sempre a título individual, sen que se poida desempeñar esta en representación ou por conta de ninguén. O Tribunal de selección poderá dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sen que sexan integrantes do Tribunal, correspondéndolle o asesoramento e ilustración do parecer dos seus membros. A súa composición farase pública na mesma Resolución da Alcaldía pola que se aproba a lista definitiva de aspirantes admitidos e excluídos. Os membros do Tribunal deberán absterse de intervir, notificándoo á autoridade convocante, cando concorran as circunstancias previstas nos artigos 23 e 24 da Lei 40/2015, do 1 de outubro, do Réxime Xurídico do Sector Público. Igualmente, os/as aspirantes poderán recusar aos membros do Tribunal cando concorra algunha das circunstancias a que se refire o parágrafo anterior. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario. Todos os membros do Tribunal Cualificador que se designen para xulgar as respectivas probas selectivas actuarán con voz e voto. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do seu Presidente. O Tribunal Cualificador queda autorizado para resolver as dúbidas que se presenten e para toma-los acordos necesarios para a boa orde do proceso selectivo, en todo o non previsto nestas Bases. Aos efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ao disposto nos artigos 29 e seguintes do Real Decreto 462/2002, do 24 de maio, sobre indemnizacións por razón do servizo. A data e máis a hora na que deberá constituírse o Tribunal, así como o día e a hora para o comezo do proceso selectivo convocado serán determinados pola alcaldesa mediante resolución, xuntamente coa aprobación da lista definitiva de admitidos e excluídos e a composición do Tribunal, que se publicará no taboleiro de anuncios do Concello. Así mesmo, e sempre que sexa posible, publicarase, a título informativo e complementario, na páxina web do concello de Lousame. O sistema de selección é o de CONCURSO – OPOSICIÓN. a) Experiencia profesional en postos de traballo prestados na Administración pública en prazas de animador/a cultural ou con cometidos similares aos da praza convocada: 0,10 puntos por mes de servizo completo (ata un máximo de 3 puntos). b) Experiencia profesional en postos de traballo prestados na empresa privada ou como profesional autónomo en posto de similar natureza: 0,05 puntos por mes de servizo completo (ata un máximo de 2 puntos). Cando o contrato sexa a tempo parcial valorarase proporcionalmente. Tomarase o mes de 30 días e non se terán en conta períodos inferiores a un mes. Debe aportarse certificado de vida laboral acompañada de copias auténticas dos contratos de traballo que inclúan a descrición do traballo realizado ou ben certificado de servizos prestados.1. Cursos formativos, seminarios e xornadas relacionadas coa actividade a desempeñar. Máximo de 3 puntos a. De menos de 40 horas: 0,10 puntos por cada un. b. De 40 a 99 horas: 0,25 puntos por cada un. c. Cursos de 100 ou máis horas: 0,50 por cada un. d. O curso de monitor de tempo libre: 0,50 puntos No suposto de non acreditar a duración dos cursos, entenderase que son de menos de 40 horas de duración. Os títulos e diplomas ou certificados de cursos que presenten os interesados acreditaranse mediante fotocopia compulsada dos mesmos, expedido polo Organismo ou Entidade correspondente. Os méritos alegados acreditaranse mediante documentos orixinais ou copias compulsadas. A fase de oposición consistirá na realización dun único exercicio que constará de dúas partes: A fase de oposición consistirá na realización dun exame tipo test de 50 preguntas con catro posibles respostas das que unha soa será verdadeira relacionadas cos temas do Anexo II. O tempo máximo para a realización deste exercicio será de cincuenta (50) minutos. Cada resposta correcta puntuarase con 0,3 puntos, e cada resposta errada restará 0,1 puntos. As respostas en branco non penalizarán. Será cualificada cunha puntuación de 0 a 15 puntos sendo necesaria para superala unha puntuación mínima de 7,5 puntos. Proba de Lingua Galega: Unha vez concluído o exame tipo test anterior, procederase á realización da proba escrita de galego, de ser precisa, esta proba será cualificada como apta ou non apta. A Comisión seleccionadora realizará unha entrevista curricular a todos os aspirantes que superasen o primeiro exercicio tipo test coa finalidade de avaliar a adecuación da persoa candidata ao posto de traballo. A Comisión preguntará sobre aspectos do currículo así como cuestións relativas as funcións a desempeñar no traballo diario, a súa actualización de coñecementos e o coñecemento do municipio, así como cuestións relacionadas co temario do Anexo II, podendo outorgar ata un máximo de 3 puntos. De producirse empate na puntuación, a orde de desempate será a seguinte: 1. Puntuación obtida na fase de oposición exame tipo test.2. Puntuación obtida no apartado A) da fase de concurso.3. Puntuación obtida no apartado B) da fase de concurso.4. Puntuación obtida na entrevista curricular. De persistir o empate, dirimirase por sorteo público a celebrar ante o Tribunal Cualificador, do que se levantará a correspondente acta. Os/as aspirantes serán convocados/as en chamamento único, quedando decaídos no seu dereito aqueles que non comparezan, salvo casos de forza maior debidamente xustificados e apreciados discrecionalmente polo tribunal. Os/as aspirantes deberán presentarse para realizaren os exercicios provistos do D. N. I., ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daquela. A publicación dos resultados obtidos por cada aspirante en cada un dos exercicios, así como o anuncio convocando os/ as aspirantes para a celebración de cada exercicio, farase exclusivamente no Taboleiro de Anuncios da Casa do Concello. Así mesmo, e sempre que sexa posible, publicarase, a título informativo e complementario, na páxina web do concello de Lousame. Concluída a cualificación final do proceso selectivo, o Tribunal publicará no citado Taboleiro de Anuncios a relación dos aspirantes aprobados por orde da puntuación total final, con especificación da mesma, e elevará a correspondente proposta de contratación a favor do/a aspirante que obtivera a puntuación máis alta. O Tribunal Cualificador non poderá facer proposta de contratación a favor dun número de aspirantes superior ao das prazas convocadas. O Tribunal elaborará, tamén por orde decrecente de puntuación, unha lista de reserva, cun número de aspirantes que será como máximo igual ao de aprobados, na que figurarán aqueles aspirantes que, aínda que superasen o proceso selectivo, non resultasen propostos para a súa contratación por obter unha puntuación de ordinal inferior ao número de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o aspirante aprobado non chegue a formalizar o contrato de traballo por causa a el imputable, o órgano convocante poderá substituílo polo seguinte na orde de puntuación da lista complementaria de reserva, segundo a orde de puntuación acadada, de conformidade co previsto no artigo 61.8 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. Unha vez formalizado o contrato de traballo obxecto deste proceso selectivo polo aspirante aprobado (ou polo que corresponda, segundo o regulado na base núm.9.2) por Resolución de Alcaldía aprobarase unha Bolsa de Emprego. A Bolsa de Emprego será formada do mesmo xeito que a “Lista complementaria de reserva”, excluíndo ao candidato que formalizou o contrato de traballo e no seu caso, aos anteriores que non o puideron formalizar por causas a eles imputables. O obxecto desta Bolsa de Emprego é a de substituír ao aspirante que formalizou o contrato de traballo obxecto deste proceso selectivo nos supostos de vacacións, permisos, situacións de IT ou análogas. Do mesmo xeito, a Bolsa de Traballo será empregada para celebrar un novo contrato de traballo no caso de que o aspirante que formalizou o contrato renuncie ao mesmo unha vez formalizado. Esta Bolsa de Emprego terá unha duración máxima de dous (2) anos a contar desde a data da Resolución que a constitúa. Será publicada no Taboleiro de Editos do Concello. No caso de producirse a necesidade de acudir á Bolsa de Emprego, requirirase ás persoas incluídas na listaxe pola orde de puntuación, para os efectos de que, nun prazo fixado polo órgano competente en función da urxencia na provisión do posto, se incorpore a este previa sinatura do correspondente contrato laboral. No suposto de que a persoa ou persoas coas maiores puntuacións non se presenten á sinatura do contrato no prazo establecido, non aporten debidamente a documentación ou renuncien por escrito a prestar os servizos para os que se lle require, pasarase aos seguintes na lista. O requirimento pode ser notificado na forma prevista na Lei 39/2015, do 1 de outubro, do procedemento administrativo común, ao enderezo postal sinalado na instancia dos aspirantes, e, de estimalo necesario, en atención ao tempo transcorrido ou por calquera outro motivo xustificado, na devandita notificación incluirase a relación da documentación que deberá presentar de novo para os efectos de comprobar que se seguen a cumprir os requisitos de participación no proceso selectivo de acordo ao previsto nestas Bases. Do mesmo xeito, o dito requirimento poderá ser realizado de forma telefónica, deixando dilixencia desta actuación un empregado público do Concello. A utilización da Bolsa de Emprego queda, en todo caso, condicionada ao que resulte da aplicación das Bases de Execución do Orzamento, así como da lexislación estatal relativa á contratación de persoal interino ou laboral temporal. No caso de quedar deserto o proceso selectivo por non superar ningún aspirante a proba ou por non presentarse ningún a esta, A Sra. alcaldesa queda autorizada a convocalo novamente cantas veces fose necesario, de conformidade coas presentes bases. No prazo de tres días hábiles seguintes á data da publicación do resultado da selección, os aspirantes seleccionados deberán xustificar que reúnen os requisitos esixidos na Base 3ª desta convocatoria, presentando os documentos que non foran xa presentados xunto coa solicitude para tomar parte neste proceso selectivo, é dicir: a) Declaración xurada de non ter sido despedido mediante expediente disciplinario do servizo de ningunha administración pública ou dos órganos constitucionais ou estatutarios das comunidades autónomas, nin estar inhabilitado para o desempeño de empregos ou cargos públicos por resolución xudicial. b) Declaración xurada de non estar incurso en ningunha causa de incapacidade ou incompatibilidade de conformidade coa lexislación vixente. c) Certificado médico en modelo oficial de non padecer enfermidade nin estar afectado por limitación física ou psíquica que sexa incompatible co exercicio das funcións para as que resultou seleccionado/a. Así mesmo, deberán poñer en coñecemento do Concello o seu número de afiliación á Seguridade Social e un número de conta bancaria do que sexan titulares, para os efectos do pago da correspondente nómina. Se dentro do prazo indicado, salvo casos de forza maior, algún dos aspirantes propostos non presentara a súa documentación ou non acreditara reunir os requisitos esixidos, non se poderá proceder ao seu nomeamento, quedando anuladas toda as súas actuacións, sen prexuízo das responsabilidades en que puidera ter incorrido por falsidade na instancia ou na documentación presentada para tomar parte neste proceso selectivo. Unha vez presentada a documentación a que se refire o apartado anterior, o órgano competente da Corporación fará o nomeamento a favor do/a aspirante proposto polo Tribunal Cualificador. Serán nulos os nomeamentos que se efectúen a favor de aspirantes que estean incursos en causas de incapacidade específica conforme á normativa vixente. A formalización do contrato terá lugar dentro do prazo de cinco días naturais, a contar desde a data de notificación do acordo de nomeamento. Quen no prazo indicado non formalice o contrato sen causa xustificada quedará na situación de cesante, con perda de todos os dereitos derivados da convocatoria e do nomeamento conferido. Previamente á sinatura do contrato, o aspirante nomeado deberá subscribir a declaración a que se refire o artigo 13.1 do Real Decreto 598/1985, do 30 de abril, sobre incompatibilidades. Mentres non se formalice o contrato e non se incorpore ao posto de traballo, o aspirante non terá dereito a percepción económica de ningunha clase. O persoal contratado quedará sometido a un período de proba de un mes, de conformidade co artigo 14 do Estatuto dos Traballadores. Durante o período de proba, o traballador/a terá os dereitos e obrigas correspondentes ao posto de traballo que desempeñe como si fora de plantilla, agás os derivados da resolución da relación laboral, que poderá producirse a instancia de calquera das partes durante o seu transcurso. Transcorrido o período de proba sen que se producira o desistimento, o contrato producirá plenos efectos, computándose o tempo dos servizos prestados na antigüidade do traballador/a. O período de proba non se verá interrompido polas situacións de incapacidade laboral temporal, risco durante o embarazo, maternidade, adopción, garda con fins de adopción, acollemento, risco durante a lactación e paternidade, que poidan afectar ao traballador/a. Primeira.- Para todo o non previsto nestas Bases, ou naquilo que as contradiga, será de aplicación supletoria o establecido no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, na Lei reguladora das bases de réxime local, na Lei de Administración local de Galicia, na Lei 2/2015, do 29 de abril, do Emprego Público de Galicia, no Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, e demais lexislación vixente que sexa de aplicación. Segunda.- Todos os actos administrativos derivados desta Convocatoria, así como das actuacións dos Tribunais Cualificadores, poderán ser impugnados polos interesados nos casos e na forma establecidos pola Lei de Procedemento Administrativo Común das Administracións Públicas e normas vixentes concordantes. A presentación de reclamacións non suspenderá a prosecución do proceso selectivo, salvo que así o decida o órgano convocante do mesmo. Terceira.- Contra as presentes Bases e a Resolución que as aproba, que pon fin á vía administrativa, poderase interpoñer RECURSO CONTENCIOSO-ADMINISTRATIVO no prazo de dous meses contado desde o día seguinte ao da publicación da convocatoria. Con carácter potestativo e previo, poderá interpoñerse RECURSO DE REPOSICIÓN ante o mesmo Órgano que adoptou o acordo de aprobación, no prazo de un mes, contado desde o día seguinte ó da publicación da convocatoria. Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que estime procedente. D./Dna………………………………………………., con documento de identidade número.…. e domicilio a efectos de notificación e comunicación en………….………………………….… CP……………. Localidade…………….………………. teléfono.……………. e correo electrónico………………………………………………………………. 1º.- Que desexo participar no proceso selectivo convocado para cubrir a praza de TÉCNICO EN XESTIÓN CULTURAL para as áreas de cultura do Concello de Lousame.2º.- Que reúno todos os requisitos esixidos nas bases da convocatoria, que declaro coñecer.3º.- Que achego a seguinte documentación, sumando a totalidade da miña solicitude un total de …. páxinas. Fotocopia compulsada do documento de identidade. (DNI, NIE, Pasaporte) Documentación esixida na base terceira. Carné de conducir tipo B1 en vigor e sen limitacións. Celga IV, ou título equivalente ou superior Polo exposto, SOLICITO: Que se teña por presentada esta solicitude e se admita para tomar parte no proceso selectivo convocado para cubrir a citada praza. Lugar e data Asdo.: Sra. Alcaldesa do Concello de Lousame PARTE XERAL (18 TEMAS) 1.- A Constitución Española de 1978. Características, estrutura e contido. A reforma constitucional.2.- O poder lexislativo: As Cortes Xerais. O Goberno. Designación, duración e responsabilidade do Goberno. Relacións entre o Goberno e as Cortes Xerais.3.- A organización territorial do Estado.4.- Os estatutos de autonomía. Significado e contido. O Estatuto de Autonomía de Galicia. Estrutura. Competencias.5.- O Parlamento de Galicia: composición, funcións e potestades. O Goberno de Galicia. O presidente da Comunidade e o Consello da Xunta. Composición, designación e remoción. As Consellarías: estrutura básica.6.- Lei 39/2015, do 1 de outubro, do procedemento administrativo común.7.- Lei 40/2015, do 1 de outubro, do réxime xurídico das Administracións públicas.8.- Réxime Local Español: Regulación constitucional e normativa xurídica. Liñas xerais de organización do municipio e provincia. O municipio. Historia. Clases de entes municipais no Dereito español.9.- O termo municipal. A poboación. O padrón de habitantes.10.- Organización e competencias municipais. Réxime de funcionamento dos órganos colexiados locais. Réxime de sesións e acordos. Actas e certificacións de acordos. As resolucións do Presidente da Corporación.11.- O acto administrativo no ámbito local: concepto, clases e elementos. Motivación e notificación. Eficacia e validez dos actos administrativos. Revisión dos actos administrativos de oficio e en vía de recurso administrativo.12.- O procedemento administrativo no ámbito local. As fases do procedemento administrativo: iniciación, ordenación, instrución e terminación. Dimensión temporal do procedemento. Referencia aos procedementos especiais. Especialidades do procedemento administrativo local. O Rexistro de Entrada e Saída de documentos.13.- Ordenanzas e regulamentos das Entidades Locais. Clases. Procedemento de elaboración e aprobación.14.- A función pública local. Clases de funcionarios. Adquisición e perda da condición de funcionario. Dereitos e deberes dos funcionarios público locais.15.- Clases de empregados públicos. O persoal laboral na Administración pública. O persoal eventual.16.- Os contratos no sector público. Requisitos dos contratos. Tipoloxía. Procedementos de adxudicación. Execución, modificación e extinción.17.- As facendas locais: concepto e regulación. Clases de ingresos. As ordenanzas fiscais.18.- O orzamento das entidades locais: contido, aprobación, execución e liquidación. O gasto público local. O crédito orzamentario. PARTE ESPECÍFICA (20 TEMAS) 1.- O xestor cultural: concepto, tipos, funcións e competencias 2.- Patrimonio e xestión cultural. Estratexias de intervención 3.- Os proxectos culturais: coñecemento das fases da súa elaboración, xestión e avaliación.4. - A comunicación dos servizos culturais: Fases, clases e plan de comunicación.5.- Axenda 21 da Cultura: contidos e principios.6.- Lei 16/1985, do 25 de xuño, do patrimonio histórico español.7.- Lei 5/2016, do 4 de maio, do patrimonio cultural de Galicia.8.- Lei 7/2014, do 26 de setembro, de arquivos e documentos de Galicia.9.- Lei 15/1.999, do 13 de decembro, de protección de datos de carácter persoal. Principios de protección de datos. Dereitos das persoas. Infraccións e sancións.10.- A lingua como vehículo cultural. Normalización lingüística e normalización cultural. Aspectos normativos locais e autonómicos. A Lei 3/1983, do 15 de xuño, de normalización lingüística de Galicia.11.–Xeografía de Lousame. Núcleos de poboación e coñecemento do medio de Lousame. A Comarca de Noia. A Comarca do Barbanza.12.–O patrimonio de Lousame: histórico, artístico, natural. Museos e coleccións visitables.13.–Patrimonio inmaterial de Lousame: festas, tradicións e gastronomía.14.– Patrimonio arqueolóxico.15.-Tipoloxía de infraestruturas e equipamentos culturais no Concello de Lousame e o seu papel na xestión da cultura.16.-Asociacionismo Cultural e participación cidadá. Estratexias de promoción cultural.17.- Lei orgánica 1/2002, do 22 de marzo, reguladora do dereito de asociación.18.- Real decreto 949/2015, do 23 de outubro, polo que se aproba o Regulamento do Rexistro Nacional de Asociacións. Rexistros de asociacións da Comunidade Autónoma de Galicia.19.- Ordenanza Rexistro Municipal de Asociacións de Lousame. Asociacións Municipais.20- Lei 49/2002, do 23 de decembro, de réxime fiscal das entidades sen fins lucrativos e dos incentivos fiscais ao mecenado (BOE nº 307, do 24 de decembro de 2002). • Animación • Animación y Desarrollo de Videojuegos • Antropología Social y Cultural • Antropología y Evolución Humana • Arqueología • Arte • Arte Electrónico y Digital • Artes Escénicas • Artes Escénicas y Mediáticas • Artes Escénicas-Interpretación • Artes Visuales y Danza • Artes y Diseño • Bellas Artes • Ciencias de la Cultura y Difusión Cultural • Ciencias de la Danza • Ciencias del Lenguaje y Estudios Literarios • Ciencias y Lenguas de la Antigüedad • Cine • Cine y Medios Audiovisuales • Cinematografía y Artes Audiovisuales • Composición de Músicas Contemporáneas • Composición Musical • Comunicación Cultural • Comunicación y Periodismo Audiovisual • Conservación y Restauración de Bienes Culturales • Conservación y Restauración del Patrimonio Cultural • Conservación-Restauración de Bienes Culturales • Creación Artística para Videojuegos y Juegos Aplicados • Creación Musical • Creación y Desarrollo de Videojuegos • Creación y Diseño • Diseño • Diseño de Espacios y Arquitectura de Interiores/spatial And Interior Design • Diseño de Interiores • Diseño de Moda • Diseño de Productos Interactivos • Diseño Digital • Diseño Integral y Gestión de la Imagen • Diseño Multimedia y Gráfico • Diseño Visual de Contenidos Digitales • Diseño y Creación Digitales • Diseño y Desarrollo de Videojuegos • Diseño y Tecnologías Creativas • Español: Estudios Lingüísticos y Literarios • Español: Lengua y Literatura • Español: Lengua y Literaturas • Estudios Alemanes • Estudios Árabes e Islámicos • Estudios Árabes y Hebreos • Estudios Catalanes y Occitanos • Estudios Clásicos • Estudios Clásicos y Románicos • Estudios de Asia Oriental • Estudios de Asia y África Árabe, Chino y Japonés • Estudios de Catalán y de Clásicas • Estudios de Catalán y Español • Estudios de Español y de Clásicas • Estudios de Francés y Catalán • Estudios de Francés y de Clásicas • Estudios de Francés y Español • Estudios de Gallego y Español • Estudios de Inglés y Catalán • Estudios de Inglés y de Clásicas • Estudios de Inglés y Español • Estudios de Inglés y Francés • Estudios Franceses • Estudios Francófonos Aplicados • Estudios Hebreos y Arameos • Estudios Hispánicos • Estudios Hispánicos, Lengua Española y sus Literaturas • Estudios Hispánicos: Lengua y Literatura • Estudios Hispano-Alemanes • Estudios Ingleses • Estudios Ingleses. Lengua, Literatura y Cultura • Estudios Internacionales • Estudios Italianos • Estudios Literarios • Estudios Portugueses y Brasileños • Estudios Semíticos e Islámicos • Estudios Vascos • Filología • Filología Bíblica Trilingüe • Filología Catalana • Filología Catalana y Estudios Occitanos • Filología Clásica • Filología Hispánica • Filología Moderna. Inglés • Filología Vasca-Euskal Filologia • Filosofía • Filosofía, Política y Economía • Fotografía • Gallego y Portugués: Estudios Lingüísticos y Literarios • Geografía • Geografía e Historia • Geografía y Ordenación del Territorio • Geografía y Ordenación Territorial • Gestión Cultural • Historia • Historia del Arte • Historia del Arte y Patrimonio Histórico-Artístico • Historia y Ciencias de la Música • Historia y Patrimonio • Historia y Patrimonio Histórico • Historia, Geografía e Historia del Arte • Humanidades • Humanidades y Antropología Social • Humanidades y Estudios Culturales • Humanidades y Estudios Sociales • Humanidades y Patrimonio • Humanidades: Estudios Interculturales • Humanidades: Historia Cultural • Información y Documentación • Inglés • Inglés: Estudios Lingüísticos y Literarios • Interpretación de Música Moderna • Interpretación Musical • Lengua Española y Literaturas Hispánicas • Lengua Española y su Literatura • Lengua Española y sus Literaturas • Lengua y Cultura Vasca / Euskal Hizkuntza Eta Kultura • Lengua y Literatura Alemanas • Lengua y Literatura Catalanas • Lengua y Literatura Española • Lengua y Literatura Españolas • Lengua y Literatura Gallegas • Lengua y Literatura Hispánica • Lengua y Literatura Hispánicas • Lengua y Literatura Inglesas • Lenguas Aplicadas • Lenguas Aplicadas y Comunicación Intercultural • Lenguas Aplicadas a la Comunicación y al Marketing • Lenguas Aplicadas y Traducción • Lenguas Aplicadas y Traducción (inglés) • Lenguas Extranjeras • Lenguas Modernas • Lenguas Modernas y Gestión • Lenguas Modernas y su Literatura • Lenguas Modernas y sus Literaturas • Lenguas Modernas y Traducción • Lenguas Modernas, Cultura y Comunicación • Lenguas Románicas y sus Literaturas • Lenguas y Literaturas Modernas • Lenguas y Literaturas Modernas, Francés–Inglés • Lenguas y Literaturas Modernas-Francés • Lenguas y Literaturas Modernas-Portugués • Lenguas, Literaturas y Culturas Románicas • Lingüística • Lingüística y Lenguas Aplicadas • Literatura General y Comparada • Literaturas Comparadas • Música • Musicología • Paisajismo • Pedagogía de las Artes Visuales y la Danza • Proyectos de Interiorismo • Traducción • Traducción e Interpretación • Traducción e Interpretación de Lengua de Signos Española • Traducción e Interpretación: Inglés–Alemán • Traducción e Interpretación: Inglés–Francés • Traducción y Comunicación Intercultural • Traducción y Mediación Interlingüística • Traducción, Interpretación y Lenguas Aplicadas Lousame, cinco de setembro de 2017 Dona María Teresa Villaverde Pais, Alcaldesa do Concello de Lousame